ขยะพลาสติกทะเลไทย กลายร่างเป็นแฟชั่นฮิต
ที่ปัตตานี มี รองเท้ารีไซเคิล จากรองเท้าเก่า ภายใต้แบรนด์ ทะเลจร,วัสดุหลักรองเท้าเก่าที่ว่านี้จะเก็บมาจากชายหาดแล้วนำมาบดเป็นชิ้นเล็กๆ ก่อนจะนำไปรีไซเคิลผสมอัดจนได้แผ่นวัสดุใหม่สีสันสดใส แล้วนำไปตัดให้เป็นรูปทรงรองเท้าแตะ อัดเข้ากับพื้นยางก็จะได้รองเท้ารีไซเคิล,ข้างต้นเป็นแนวคิดของ ดร.ณัฐพงศ์ นิธิอุทัย หรือ อาจารย์อาร์ม คณะวิทยาศาสตร์และเทคโนโลยี มหาวิทยาลัยสงขลานครินทร์ วิทยาเขตปัตตานี บอกว่า ที่มาที่ไปมาจากการได้เห็นขยะที่มีมากมาย,ขยะที่ผ่านการใช้งานมาแล้ว เมื่อนำกลับมาผลิตใหม่จะต้องคิดให้มากว่าจะทำอย่างไรจึงจะเพิ่มมูลค่าได้ด้วย ซึ่งแนวทางนี้เรียกกันว่า,อัปไซเคิล ส่วนตัวคิดว่าการทำของให้แพงจะทำให้ขายได้น้อย แต่การทำของถูกเพื่อเผยแพร่ความคิดให้กว้างน่าจะช่วยแก้ปัญหาสิ่งแวดล้อมได้ดีกว่า,เริ่มต้นจึงไปขอขยะจากกลุ่ม trash hero ที่เก็บขยะมาจากทะเล ได้รองเท้าขยะมานับแสนข้างจากการเก็บแค่ 3 เดือน เพียงพื้นที่เกาะแค่เกาะเดียวเท่านั้น ทำให้เข้าใจได้ไม่ยากว่าในมหาสมุทรจะต้องมีขยะจำนวนมาก,จุดเริ่มทำให้คิดถึงการรณรงค์เพื่อสื่อสารกับสังคมทุกครั้งที่เอารองเท้าไปวาง เป็นเรื่องง่ายที่คนจะมาเห้ยนี่มันอะไร มันเยอะขนาดนี้เลยเหรอ เราสามารถบอกให้คนรับรู้ว่าขยะทะเลมันเยอะมาก,ว่ากันถึงเป้าหมายทางธุรกิจตัวเลขกลมๆก็คือ กำไรเท่ากับศูนย์ เพียงแต่เงินที่ได้จากการขายต้องครอบคลุมต้นทุนในการรีไซเคิล เมื่อเป็นเช่นนั้น คนขาย และ คนผลิต จึงได้กันไปคนละครึ่ง,แล้วก็มาถึงโมเดลที่ใหญ่กว่าด้วยมีการทำตลาดแฟชั่นอินเทรนด์ จากความร่วมมือของ GC, ททท., มูลนิธิอีโคอัลฟ์ ภายใต้โครงการ Upcycling the Oceans, Thailand โครงการที่ใช้กระบวนการอัปไซเคิลด้วยเทคโนโลยีขั้นสูง แปลงร่างขยะขวดพลาสติกให้เป็นผลิตภัณฑ์เพิ่มมูลค่า โดยมีขั้นตอนคร่าวๆคือ,1) การเก็บและคัดแยกขยะพลาสติก 2) นำขวดมาตัดเป็นชิ้นแล้วนำไปปั่นเป็นเส้นใย 3) ปั่นเป็นเส้นด้าย 4) นำเส้นด้ายมาทอเป็นผืนผ้า 5) ออกแบบตัดเย็บจนเป็นเสื้อหรือกระเป๋าเป้,กระบวนการทั้งหมดเหล่านี้ล้วนสะท้อนถึงการใช้ทรัพยากรหมุนเวียนอย่างคุ้มค่าและยาวนาน จากต้นน้ำสู่ปลายน้ำ เพื่อสร้างสรรค์คุณภาพชีวิตที่ดีขึ้นให้แก่คนไทย,จากวัสดุไร้ค่านำมาสู่ Thailand Collection ประกอบด้วย เสื้อยืดที่ทำจากขวดพลาสติกใส 14ขวด ขนาดสำหรับเด็ก ไซส์ S-XL ราคา 249 บาท และผู้ใหญ่ ไซส์ S-XXL ราคา 299 บาท มีทั้งหมด 3 ดีไซน์,ดีไซน์ที่ 1 : Upcycling the Oceans, Thailand บ่งบอกถึงพลังใจของผู้คนที่ร่วมกันเก็บขยะ เพราะอยากให้ทะเลสะอาดและสวยงาม ดีไซน์โดย ฮาเวียร์ โกเยนิเซ่ ดีไซเนอร์จากสเปน,ดีไซน์ที่ 2 : From Trash to Trashion ได้รับแรงบันดาลใจจากการนำคำว่า Trash และ Fashion หรือขยะกับแฟชั่นมาผสานกันอย่างลงตัว ดีไซน์โดย ฮาเวียร์ โกเยนิเซ่ ดีไซเนอร์จากสเปนเช่นกัน และ ดีไซน์ที่ 3 : Trash to Treasure Designed by James Jirayu ดีไซน์พิเศษ ลิมิเต็ด อิดิชัน,นอกจากนี้ยังมีกระเป๋าเป้ 5 สีสันสดใส ซึ่งแต่ละใบทำจากขยะขวดพลาสติกใสจำนวน 14 ขวด ราคา 899 บาท วางจำหน่ายที่ร้าน Ecotopia ชั้น 4 ศูนย์การค้าสยาม ดิสคัฟเวอรี่ ร้านภัทรพัฒน์ที่ร่วมรายการ และสามารถสั่งซื้อออนไลน์พร้อมติดตามความเคลื่อนไหวทุกๆกิจกรรมได้ทางเฟซบุ๊ก Upcycling the Oceans Thailand,ฮาเวียร์ โกเยนิเซ่ ประธานและผู้ก่อตั้งมูลนิธิอีโคอัลฟ์ บอกว่า มีความยินดีที่คนไทยจะได้มีโอกาสใช้ผลิตภัณฑ์ที่เป็นไลฟ์สไตล์แฟชั่นที่เป็นนวัตกรรมอัปไซเคิลขยะขวดพลาสติกจากโครงการนี้,ดีไซน์แฟชั่นเสื้อผ้า กระเป๋าที่มีคุณค่า ทันสมัย แปรรูปมาจากขยะขวดพลาสติกในทะเลไทย วางจำหน่ายให้แก่ผู้บริโภคทั่วไปในประเทศในราคามิตรภาพที่หาซื้อได้ อีโคอัลฟ์พร้อมให้การสนับสนุนอย่างต่อเนื่องในการสร้างมิติใหม่ในการอนุรักษ์สิ่งแวดล้อม ความสวยงามของทะเลด้วยการสร้างสรรค์ไลฟ์สไตล์แฟชั่นรักษ์โลก,สุพัฒนพงษ์ พันธ์มีเชาว์ ประธานเจ้าหน้าที่บริหารและกรรมการผู้จัดการใหญ่ บริษัท พีทีที โกลบอล เคมิคอล จำกัด (มหาชน) หรือ GC เสริมว่า วันนี้ GC ยกระดับอุตสาหกรรมไทยในด้านการอัปไซเคิลขยะพลาสติกไปอีกขั้น ด้วยการเปิดตัว Thailand Collection ของโครงการ Upcycling the Oceans, Thailand,ต้นแบบการอัปไซเคิล ขยะขวดพลาสติก จากท้องทะเลไทยให้เป็น ผลิตภัณฑ์แฟชั่น ในประเทศไทย ซึ่งเราทำผลิตภัณฑ์ลอตแรกครั้งนี้ เพื่อเปิดโอกาสให้คนไทยได้สัมผัสและมีส่วนร่วมในการใช้สินค้ารีไซเคิลคุณภาพดีไม่ต่างจากสินค้าแฟชั่นอื่นๆในราคาที่ซื้อหาได้,ที่สำคัญเหมาะสำหรับเป็นของขวัญปีใหม่ที่มีคุณค่า เพราะผลิตจากขยะขวดพลาสติก ซึ่งเราจะนำรายได้จากการจำหน่ายผลิตภัณฑ์ทั้งหมดโดยไม่หักค่าใช้จ่าย ทูลเกล้าฯ ถวายสมเด็จพระเทพรัตนราชสุดาฯ สยามบรมราชกุมารี เพื่อใช้ในกิจการของมูลนิธิชัยพัฒนา,ผมหวังว่าการเปิดตัว Thailand Collection ในครั้งนี้ จะสร้างแรงบันดาลใจให้คนไทยหันมาใช้ใช้ชีวิตแบบ Circular Livingไลฟ์สไตล์เปลี่ยนโลก ด้วยการใช้ทรัพยากรหมุนเวียนอย่างคุ้มค่าสูงสุดเพื่ออนุรักษ์สิ่งแวดล้อม ตลอดจนทะเลไทยให้สวยงามและยั่งยืนสู่คนรุ่นหลังต่อไป,โครงการ Upcycling the Oceans, Thailand มีจุดเริ่มในเดือนกุมภาพันธ์ 2560 ได้รับการร่วมแรงร่วมใจจากชาวบ้าน อาสาสมัครนักดำน้ำลงมือเก็บขวด ถุงพลาสติกที่ถูกทิ้งอย่างไร้ค่าตามชายหาดในทะเลบริเวณเกาะเสม็ด ภูเก็ต จนได้ขยะพลาสติกปริมาณมากถึง 20 ตันในช่วงเวลา 20 เดือน,จากนั้นนำมาคืนชีวิตเป็นวัสดุผสานกับการอัปไซเคิลสร้างมูลค่าให้เศษวัสดุ ใส่ความคิดสร้างสรรค์ ความตั้งใจจนสามารถแปลงร่างขยะพลาสติกเป็นผลิตภัณฑ์คอลเลกชันแรกของประเทศ ประกอบด้วย เสื้อยืด กับ กระเป๋าเป้ ที่ทำจากขยะขวดพลาสติก PET และกระเป๋าถือที่ผลิตจากขยะพลาสติกโพลีเอทิลีน,ปฏิภาณ สุคนธมาน ประธานเจ้าหน้าที่ปฏิบัติการ กลุ่มธุรกิจปิโตรเคมีขั้นปลาย บริษัท พีทีที โกลบอล เคมิคอล จำกัด (มหาชน) หรือ GC บอกว่า ความสำเร็จที่เกิดขึ้นมาจากการมีส่วนร่วมของทุกคน การให้ความสำคัญกับการคัดแยกและเก็บขยะ กระทั่งรีไซเคิลขยะขวดพลาสติกมาเป็นสินค้าแฟชั่นยอดนิยมได้,เราสามารถนำขยะขวดพลาสติก เช่น ขวด PET มาอัปไซเคิลเป็นสินค้าในคอลเลกชันนี้ คาดหวังกันว่าจะสานต่อโครงการนี้อย่างต่อเนื่อง เพื่อรณรงค์การจัดการคัดแยกขยะอย่างถูกวิธีในพื้นที่ท่องเที่ยวต่างๆอย่างยั่งยืน,ยุทธศักดิ์ สุภสร ผู้ว่าการการท่องเที่ยวแห่งประเทศไทย ย้ำว่า ททท.มีความยินดีเป็นอย่างยิ่งที่ได้มีส่วนร่วมในการขับเคลื่อนโครงการนี้ให้ประสบความสำเร็จอย่างเป็นรูปธรรม จากขยะขวดพลาสติกเล็กๆ ที่เราร่วมไม้ร่วมมือกันเก็บจากชายหาด ดำน้ำลงไปเก็บในทะเล จนแปรรูปให้เป็นผลิตภัณฑ์ที่มีคุณค่าได้สำเร็จ,นับเป็นมิติใหม่ของวงการอุตสาหกรรมในประเทศไทยที่ควรเป็นตัวอย่างที่ดีในการช่วยกันอนุรักษ์สิ่งแวดล้อม อนุรักษ์ทะเลไทยให้สะอาดสวยงาม เพื่อสร้างภาพลักษณ์ที่ดีของประเทศไทยในระยะยาว,ร่วมด้วยช่วยกันคนละไม้คนละมือ สร้างกระแสไลฟ์สไตล์เปลี่ยนโลก รณรงค์ให้ คนไทย มีชีวิตที่ดีขึ้นด้วยการใช้ทรัพยากรที่มีอยู่อย่างจำกัดอย่างมีประสิทธิภาพ ยาวนานหมุนเวียนมาใช้ให้คุ้มค่าที่สุด,Theres no planet B เราไม่มีโลกใบที่สองที่เราจะย้ายไปอยู่ได้หากโลกนี้ถูกทำลาย เรามีโลกแค่ใบเดียว หากเราไม่ดูแลในวันนี้อีก 50 ปีข้างหน้าเราก็จะยิ่งประสบปัญหามากกว่านี้ เพราะการใช้ทรัพยากรธรรมชาติจะมากขึ้นถึง 5 เท่า และถึงเวลานั้นคงยากที่พวกเราจะรับมือไหว.
ร่วมด้วยช่วยกันคนละไม้คนละมือ สร้างกระแสไลฟ์สไตล์เปลี่ยนโลก รณรงค์ให้ คนไทย มีชีวิตที่ดีขึ้นด้วยการใช้ทรัพยากรที่มีอยู่อย่างจำกัดอย่างมีประสิทธิภาพ ยาวนาน หมุนเวียนมาใช้ให้คุ้มค่าที่สุด
ปัตตานี,ขยะรีไซเคิล,ทะเลจร,สกู๊ปหน้า 1,รองเท้ารีไซเคิล